Euroopa Liidu Teataja L 180 , 27/06/1989 Lk 0022 - 0023

Soomekeelne eriväljaanne: Peatükk 2 Köide 7 Lk 0054

Rootsikeelne eriväljaanne: Peatükk 2 Köide 7 Lk 0054



Komisjoni määrus (EMÜ) nr 1843/89, 26. juuni 1989, millega muudetakse määrust (EMÜ) nr 2290/83, millega nähakse ette sätted nõukogu määruse (EMÜ) nr 918/83, millega kehtestatakse ühenduse tollimaksuvabastuse süsteem, artiklite 50—59 ning artiklite 63a ja 63b rakendamiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. märtsi 1983. aasta määrust (EMÜ) nr 918/83 [1] (millega kehtestatakse ühenduse tollimaksuvabastuse süsteem; viimati muudetud määrusega (EMÜ) nr 4235/88 [2], eriti selle artiklit 143, ning arvestades, et: nõukogu määruses (EMÜ) nr 4235/88 sätestatakse uus tollimaksuvabastusvõimalus sellise varustuse impordil, mis on ette nähtud kasutamiseks kolmandates riikides asuvate teadusasutuste ja ühenduses asuvate teadusasutuste vahel sõlmitud teaduskoostöö lepingute alusel; tuleks ette näha nimetatud sätete õigeks rakendamiseks vajalikud tingimused; need sätted võivad teatavas osas põhineda komisjoni määruses (EMÜ) nr 2290/83, [3] viimati muudetud määrusega (EMÜ) nr 3893/88, [4] sisalduvatel sätetel; seepärast oleks asjakohane käsitleda kõiki selliseid olukordi ühes dokumendis; käesolevas määruses sätestatud meetmed on kooskõlas tollimaksuvabastuse komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 2290/83 järgmiselt. 1. Pealkiri asendatakse järgmisega: "Komisjoni määrus (EMÜ) nr 2290/83, 29. juuli 1983, millega nähakse ette sätted nõukogu määruse (EMÜ) nr 918/83 (millega kehtestatakse ühenduse tollimaksuvabastuse süsteem) artiklite 50–59b ning artiklite 63a ja 63b rakendamiseks". 2. Artikkel 1 asendatakse järgmisega: "Artikkel 1 Käesoleva määrusega nähakse ette sätted määruse (EMÜ) nr 918/83 (edaspidi "algmäärus") artiklite 50–59b ning artiklite 63a ja 63b rakendamiseks." 3. Lisatakse VIa jaotis: "VIa JAOTIS ERISÄTTED, MIS ON SEOTUD VARUSTUSE IMPORDITOLLIMAKSUVABA IMPORDIGA ALGMÄÄRUSE ARTIKLITE 59a JA 59b ALUSEL Artikkel 18a 1. Et varustust saaks importida imporditollimaksuvabalt algmääruse artiklite 59a ja 59b alusel, peab väljaspool ühendust asuva teadusasutuse või -ühingu juht või tema volitatud esindaja esitama taotluse ühenduses asuva teadusasutuse või -ühingu asukohaliikmesriigi pädevale asutusele. 2. Lõikes 1 nimetatud taotlus peab sisaldama järgmist teavet: a) ühenduses ja kolmandates riikides asuvate teadusasutuste vahelise teaduskoostöö lepingu koopia; b) varustuse täpne kaubanduslik kirjeldus, kogus ja hind ning võimaluse korral ka selle eeldatav tariifinomeklatuuri klassifikatsioon; c) varustuse päritoluriik ja lähteriik; d) varustuse kasutamise koht; e) varustuse kasutamise eesmärk ja kestus. Artikkel 18b 1. Kui selle liikmesriigi pädev asutus, kus asutus või ühing ühenduses asub, saab taotluse algmääruse artiklis 59a määratletud varustuse imporditollivaba impordi kohta, saadab ta taotluse ja seonduva informatsiooni komisjonile, et seda saaks enne pädeva asutuse otsuse tegemist kontrollida tollimaksuvabastuse komisjon. Komisjoni taotluse korral saadetakse talle nimetatud kontrolli jaoks täiendavat informatsiooni. 2. Lõikes 1 osutatud pädev asutus teatab komisjonile imporditollimaksuvaba impordi suhtes tehtud otsuse. Artikkel 18c Artikli 7 lõike 2 teise ja kolmanda lõigu, artikli 7 lõike 3 ning artikli 8 sätteid kohaldatakse mutatis mutandis." Artikkel 2 Käesolev määrus jõustub 1. juulil 1989. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuni 1989 Komisjoni nimel komisjoni liige Christiane Scrivener [1] EÜT L 105, 23.4.1983, lk 1. [2] EÜT L 373, 31.12.1988, lk 1. [3] EÜT L 220, 11.8.1983, lk 20. [4] EÜT L 346, 15.12.1988, lk 32. --------------------------------------------------